和崔司馬登稱心山寺
作者：孫逖
朝代：唐

paragraphs: 郡府乘休日，王城訪道初。
覺花迎步履，香草藉行車。
倚閣觀無際，尋山坐太虛。
巖空迷禹跡，海靜望秦餘。
翡翠巢珠網，鵾雞間綺疏。
地靈資淨土，水若護真如。
寶樹誰攀折，禪雲自卷舒。
晴分五湖勢，煙合九夷居。
生滅紛無象，窺臨已得魚。
嘗聞寶刀贈，今日奉瓊琚。